Gihon

For kilden ved Jerusalem, se Gihonkilden
Gihon er det bibelske navnet på den andre elven som er nevnt i Første MosebokNettbibelen: Første Mosebok 2:13: «Den andre elven heter Gihon. Det er den som renner omkring hele Nubia». Gihon er nevnt som en av fire elver sammen med Tigris (Hiddekel), Eufrat og Pisjon. Disse elvene sies å ha sitt utspring fra enkelt elv i Edens hage. Navnet Gihon (hebraisk: גיחון, Giħôn) kan bli tolket som «brister fram», «velter fram».

 Identifisering 
Gidhon er beskrevet i Bibelen som «den som renner omkring hele Nubia», Nubia (eller Kusj, avhengig av bibeloversettelsen) kan bli forstått som Etiopia, og etiopiere har tradisjonelt identifisert Gihon med elven Abay (Den blå Nil som har kilde i Tanasjøen) og som sirklet om det oldtidsriket Gojjam. Fra et geografisk standpunkt er dette umulig da to av de andre elvene nevnt, Tigris og Eufrat, flyter ut i Eden. Forskeren Edward Ullendorff har derimot gitt sin støtte til den identifiseringen.Ullendorff, Edward (1968): Ethiopia and the Bible, Oxford: University Press for the British Academy, s. 2. Den jødiske historikeren fra 100-tallet, Josefus, forsøkte å identifisere Gihon med elven Nilen.Josefus: Ioudaike archaiologia (Jødisk forhistorie), 1.39

Gihon har også blitt identifisert med Araxes (dagens Araks), en elv som renner fra Tyrkia og øst mot Kaspihavet. Et annet forslag er at Gihon ikke lenger eksisterer, eller at den har endret sitt løp grunnet Syndfloden.

Arkeologen Juris Zarins identifiserte Gihon med elven Karun i Iran og Kusj med landet til kassitterne.Hamblin, Dora Jane (Mai 1987): «Has the Garden of Eden been located at last?»  (PDF). Smithsonian Magazine 18 (2).

 Referanser 

Kategori:Bibelske steder